Το σπίτι είναι όπως περιγράφεται και φαίνεται στις φωτογραφίες. Είναι σε τέλεια τοποθεσία, μέσα στο κέντρο, με όλα τα μαγαζιά για φαγητό ή για διασκέδαση να μην βρίσκονται πιο μακριά από 700 μ. Το ίδιο και τα ΚΤΕΛ. Πολύ κοντά είχε τουλάχιστον 4 σούπερ μάρκετ, φαρμακεία και κάθε είδους καταστήματα. Είναι ασφαλές, καθώς έχει δύο πόρτες που κλειδώνουν και παρότι σε κεντρική τοποθεσία, πάρα πολύ ήσυχο. Επιπλέον, είναι πολύ φωτεινό και η διακόσμισή του είναι μοντέρνα και πολύ όμορφη, δημιουργεί μία πολύ ευχάριστη ατμόσφαιρα. Η Μαρία ήταν ιδανική οικοδεσπότης. Ανταποκρίθηκε σε ό,τι χρειαστήκαμε αμεσότατα και το σπίτι ήταν εφοδιασμένο με ποτά, τρόφιμα και καφέ που μας προσέφερε να καταναλώσουμε. Ήταν πολύ ευγενική και φιλική και μας έδωσε συμβουλές και οδηγίες για μέρη που μπορούσαμε να επισκεφθούμε. Παράλληλα είχε κάθε λογής καθαριστικό, όλα τα προϊόντα ατομικής καθαριότητας, μέχρι και αντηλιακό και οδοντόκρεμα. Είχε καφετιέρα και μίξερ, κουζίνα, πλυντήριο και πιστολάκι μαλλιών. Πραγματικά, δεν μας έλειψε τίποτα και η διαμονή μας ήταν ιδιαίτερα ευχάριστη. Σίγουρα αν ξαναεπισκεφτώ την Ιεράπετρα θα ήθελα να ξαναμείνω στο σπίτι της.